**IEPIRKUMA LĪGUMS**

**Par gaismas tehnikas un dekorāciju nodrošināšanu raidījumam "Kilograms Kultūras 2016"**

ID Nr. LTV/2017-14

Rīgā, 2017.gada 20.februārī

**VSIA “Latvijas Televīzija”** tās vārdā valdes loceklis, p.p Ivars Priede, kurš rīkojas uz prokūras pamata, turpmāk – Nomnieks, no vienas puses un

**SIA “Kompānija NA”** tās vārdā prokūrists Jānis Urlovskis, kurš rīkojas uz prokūras pamata, turpmāk – Iznomātājs, no otras puses, turpmāk atsevišķi - Puse, kopā sauktas - Puses, noslēdz šāda satura iepirkuma līgumu, turpmāk – Līgums.

1. **Vispārīgie noteikumi**
	1. Iznomātājs ir piedalījies Nomnieka Publisko iepirkumu likuma 8.2 panta kārtībā rīkotajā iepirkumā “Par gaismas tehnikas un dekorāciju nodrošināšanu raidījumam "Kilograms Kultūras"”. Identifikācijas Nr. LTV/2017-14.
	2. Saskaņā ar Nomnieka iepirkumu komisijas 2017.gada 13.februārā lēmumu Nr.13/1-19 Iznomātājs ir ieguvis tiesības realizēt savu iepirkumam iesniegto piedāvājumu.
2. **Līguma priekšmets**
	1. Iznomātājs apņemas nodrošināt Nomniekam kvalitatīvu pilna apjoma gaismas tehnikas un dekorāciju iznomāšanu, izgatavošanu, pielāgošanu, piegādi montāžu, apkalpošanu, demontāžu un transportēšanu no pasākuma vietas (turpmāk viss kopā – Aprīkojuma iznomāšana), Pasūtītāja tiešraides raidījuma “Kilograms Kultūras 2016” filmēšanas vajadzībām, saskaņā ar šī Līguma un tā pielikuma “Tehniskā specifikācija un cenas” noteiktajām prasībām, Līgumā noteiktajā termiņā un kārtībā.
	2. Nomnieks norēķinās par Iznomātāja Aprīkojuma iznomāšanu, veicot norēķinu Līgumā noteiktajā kārtībā un termiņā.
3. **Līguma summa un norēķinu kārtība**
	1. Līguma kopējā summa (bez PVN) ir **5990,00 EUR** (pieci tūkstoši deviņi simti deviņdesmit *euro* un 0 centi). PVN tiek maksāts papildus, saskaņā ar Latvijas Republikas normatīvo aktu prasībām un spēkā esošo likmi.
	2. Kopējā Līguma summā ir iekļautas visas izmaksas, kas nepieciešamas Līguma saistību izpildei, tai skaitā, visas Aprīkojuma iznomāšanas izmaksas un jebkādas citas izmaksas (piemēram, Aprīkojuma apdrošināšanas, personāla un transporta izmaksas), kas nepieciešamas Līguma saistību pilnīgai, kvalitatīvai un savlaicīgai izpildei, izņemot pievienotās vērtības nodokli (PVN).
	3. Nomnieks samaksu par faktiski nodrošināto Aprīkojuma iznomāšanu veic 15 (piecpadsmit) darba dienu laikā pēc akta par Aprīkojuma iznomāšanas nodrošināšanas pabeigšanu abpusējas parakstīšanas un rēķina saņemšanas no Iznomātāja, kas tiek nosūtīts uz Nomnieka e-pastu: rekini@ltv.lv.
	4. Nomnieks maksājumu veic *euro* (EUR) bezskaidras naudas norēķinu veidā uz Iznomātāja rēķinā norādīto norēķinu kontu bankā.
	5. Līgumā paredzētie maksājumi skaitās veikti no dienas, kad attiecīgais naudas pārvedums ir veikts no Nomnieka bankas konta, saskaņā ar Nomnieka bankas izsniegtu izziņu vai konta izrakstu.
4. **Pušu tiesības un pienākumi**
	1. Iznomātājs nodrošina kvalitatīvu visu Līguma izpildei nepieciešamo Aprīkojumu un kvalificētu personālu tā apkalpošanai.
	2. Iznomātājs sāk Aprīkojuma uzstādīšanu un veic tās demontāžu saskaņā ar Līguma pielikumā noteikto laika grafiku.
	3. Aprīkojuma savlaicīgu un atbilstošu uzstādīšanu apstiprina Nomnieka pilnvarotā persona. Ja Aprīkojuma iznomāšana nav savlaicīgi un atbilstoši Līgumam veikta, Nomnieka pilnvarotā persona par to rakstiski ceļ iebildes, iesniedzot iebildes Iznomātāja pārstāvim pie akta par Aprīkojuma iznomāšanas pabeigšanu parakstīšanas. Ja rakstiskas pretenzijas nav saņemtas, uzskatāms, ka Iznomātājs savas saistības Tehnikas iznomāšanā ir izpildījis.
	4. Ja Tehnikas iznomāšanas izpildes laikā Iznomātāja pilnvarotajai personai personīgi pret parakstu vai Izpildītāja birojā pret parakstu nav iesniegtas Pasūtītāja rakstiskas pretenzijas par Aprīkojuma nomas izpildes trūkumiem, uzskatāms, ka Iznomātājs ir veicis savas saistības pilnībā un atbilstoši Līguma noteikumiem.
	5. Iznomātājs nodrošina par saviem līdzekļiem Aprīkojuma konstrukciju izgatavošanu, profesionālu tehniskā aprīkojuma uzstādīšanu, noregulēšanu, apkalpošanu un demontēšanu, kā arī Iznomātāja personāls nodrošina tehniskā aprīkojuma nepārtrauktu un atbilstošu darbību visā raidījuma ieraksta laikā.
	6. Iznomātājs par saviem līdzekļiem nodrošina visa tehniskā aprīkojuma un palīgmehānismu transportēšanu uz/no raidījuma norises vietas Nomnieka telpās, Zaķusalas krastmalā 33, Rīgā, iekraušanas, izkraušanas darbus, kā arī citus darbus, kas paredzēti Līguma pielikumā.
	7. Iznomātājs, sākot pildīt Līgumu, uztur spēkā tehniskā aprīkojuma īpašuma apdrošināšanas polisi pret uguns, dabas, tehnisko, trešo personu un citiem (citi riski pēc Iznomātāja izvēles) īpašuma riskiem.
	8. Iznomātājs nodrošina un nes pilnu atbildību par uzstādītās Aprīkojuma drošumu pret mehāniskiem bojājumiem vai salūšanu, un elektrotehnisko drošību.
	9. Iznomātājs nenes atbildību par elektroenerģijas padeves traucējumiem, kas radušies Nomnieka vai citu trešo personu (fizisko un juridisko personu), tai skaitā AS "Sadales tīkls" vainas dēļ. Iznomātājs neuzņemas atbildību par raidījuma tehniskā nodrošinājuma trūkumiem, kas radušies tehnisko bojājumu rezultātā, ja tie radušies no Iznomātāja neatkarīgu iemeslu dēļ.
	10. Iznomātājs veic Tehnikas iznomāšanu apzinīgi, centīgi un profesionāli tajos termiņos un tādā veidā, kā tas norādīts Līgumā un tā pielikumā. Iznomātāja pienākums ir veikt darbus, ievērojot Latvijas Republikā spēkā esošos normatīvos aktus, Līguma un tā pielikumu nosacījumus, darba drošības, ugunsdrošības un darba higiēnas prasības.
	11. Nomnieks nodrošina Iznomātāja personāla piekļuvi Nomnieka studijas telpai Aprīkojuma montāžas un demontāžas laikā. Nomnieka pilnvarotā persona ir tiesīga dot norādījumus Iznomātāja personālam Aprīkojuma iznomāšanas laikā, saskaņā ar Līguma un tā pielikuma noteikumiem.
	12. Nomnieks apņemas brīdināt Iznomātāju rakstiskā veidā par jebkurām raidījuma termiņu norises plānā un/vai mākslinieciski konceptuālām izmaiņām, ne vēlāk kā 3 (trīs) dienas pirms iznomātā Aprīkojuma montāžas sākuma, par to Nomnieka pilnvarotajai personai rakstiskā veidā paziņojot Iznomātājam, nosūtot paziņojumu pa faksu, e-pastu vai telefonu, vienlaicīgi nosūtot paziņojumu pa pastu.
	13. Nomnieks garantē, ka veiks visus maksājumus saskaņā ar Iznomātāja izrakstīto rēķinu par kvalitatīviem, pilnā apjomā un termiņā veiktu Aprīkojuma iznomāšanu. Nomnieks garantē, ka Līgumā noteiktā termiņā un kārtībā pārskaitīs uz Iznomātāja norādīto bankas kontu Līgumā minēto Līguma summu.
5. **Līguma darbības termiņš un izbeigšana**
	1. Līgums stājas spēkā ar tā parakstīšanas brīdi un ir spēkā līdz brīdim, kad Puses izpildījušas visas saistības saskaņā ar šo Līgumu.
	2. Noslēgtais Līgums uzliek pienākumu Pusēm pildīt apsolīto. Vēlāk radušās grūtības sakarā ar Līguma izpildi, nedod nevienai no Pusēm tiesības atkāpties no Līguma, pat atmaksājot zaudējumus otrai Pusei. Izņēmums no šī noteikuma ir nepārvaramas varas apstākļu radītas neparedzētas grūtības un Līgumā minētie gadījumi.
	3. Nomniekam jebkurā laikā ir tiesības pieņemt lēmumu par raidījuma atcelšanu un Līguma izbeigšanu, ievērojot Līguma 4.12. punktā noteikto paziņošanas kārtību un termiņiem.
6. **Pušu atbildība**
	1. Ja Nomnieks nepamatoti neievēro Līgumā noteiktos samaksas termiņus, tad Nomnieks maksā Iznomātājam nokavējuma procentus no nesamaksātās Līguma summas, aprēķinot nokavējuma procentus pēc likumiskās gada procentu likmes apmēra, kas noteikta saskaņā ar Civillikuma 1765. panta otro daļu, proporcionāli kavējuma dienu skaitam.
	2. Ja Iznomātājs nav nodrošinājis Aprīkojuma iznomāšanu vai arī Nomnieks ir konstatējis, ka iznomātais Aprīkojums ir nekvalitatīvs, nav darboties spējīgs vai nav atbilstošs Līguma pielikumā noteiktajai Tehnikas specifikācijai, tas tiek fiksēts Nomnieka pilnvarotās personas pretenzijā, un Nomniekam ir tiesības ieturēt līgumsodu 100,00 EUR (viens simts *euro* un 0 centi) par katru konstatēto pārkāpumu/par katra pārkāpuma dienu no Iznomātājam izmaksājamām summām, bet ne vairāk kā 10% no Līguma kopējās summas, un veikt atbilstošu Līguma maksas samazinājumu, vai arī Iznomātājam ir jāsamaksā līgumsods 10 (desmit) darba dienu laikā pēc attiecīgā Nomnieka rēķina nosūtīšanas.
	3. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
	4. Līgumsodu vai nokavējumu procentu samaksa neatbrīvo Puses no pārējo iepirkumu līguma saistību izpildes un zaudējumu atlīdzināšanas pienākuma.
	5. Iznomātājs uzņemas atbildību par zaudējumiem, kuri nodarīti Nomniekam un trešajām personām sakarā ar Līguma noteikumu pārkāpumu, ja Iznomātājs tajos ir vainojams.
7. **Nepārvarama vara**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Lai attiecīgā Puse varētu atsaukties uz nepārvaramās varas radītajiem Līguma izpildes šķēršļiem tai vispirms ir jāizdara viss iespējamais, lai tos novērstu.
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
	3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
	4. Par nepārvaramu varu netiek uzskatīti Aprīkojuma defekti vai Aprīkojuma iznomāšanas kavējumi, (ja vien minētās problēmas tieši neizriet no nepārvaramās varas), darba strīdi vai streiki.
8. **Informācijas neizpaušana**
	1. Iznomātājs nedrīkst izpaust informāciju, kas tai kļuvusi zināma Līguma izpildes ietvaros par Nomnieku, Līgumu vai trešajām personām, kas nav publiski pieejama, bez Nomnieka rakstiskas atļaujas, izņemot normatīvajos aktos noteiktos gadījumus (iekļaujama Iznomātāja darbības atskaitēs, u.c.).
	2. Līguma 8.1.punktā noteiktais informācijas neizpaužamības pienākums ir spēkā neierobežotu laiku un paliek spēkā arī tad, ja kāda no Pusēm vienpusēji atkāpjas no Līguma vai ja Līgums izbeidzas citādi.
9. **Citi noteikumi**
	1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu ar to iegūstot savu pārstāvamo vārdā Līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
	2. Puses vienojas, ka par Līguma izpildi saistītos jautājumus risinās šādas Pušu pilnvarotās personas:
		1. Nomnieks piešķir tiesības pārstāvēt Nomnieku organizatoriskajos jautājumos ar tiesībām parakstīt Tehnikas pieņemšanas-nodošanas aktus un iesniegt pretenzijas: Inesi Kublicku (mob.26566866; e-pasts: inese.kublicka@ltv.lv).
		2. Iznomātājs piešķir tiesības pārstāvēt Iznomātāju organizatoriskajos jautājumos: Jāni Urlovski (mob.29462383; e-pasts: janisu@na.lv).
	3. Gadījumā, ja kāds no Līguma punktiem izrādītos pretlikumīgs vai nesaistošs, tad tam nav ietekmes uz pārējiem Līguma punktiem vai saistībām. Tādā gadījumā abas Puses uzsāk savstarpējas pārrunas, lai atrastu alternatīvu noteikumu, kas nemainītu pušu komerciālos un/vai ekonomiskos mērķus.
	4. Visi paziņojumi, lūgumi un pretenzijas, kas var tikt iesniegti vai pieprasīti saskaņā ar Līgumu, ir jāiesniedz rakstiskā veidā.
	5. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. Gadījumā, ja Puses nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas Civilprocesa likumā noteiktajai lietu piekritībai.
	6. Puses uzrāda otrai Pusei visus dokumentus, kas attiecas uz Līguma izpildi, 5 (piecu) darba dienu laikā pēc otras Puses pieprasījuma.
	7. Puses nevar nodot Līguma saistību izpildi trešajai personai bez otras Puses iepriekšējas rakstiskas piekrišanas.
	8. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu un/vai adreses izmaiņām, vai Līguma 9.2.punktā noteikto Pušu pilnvaroto personu nomaiņu. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
	9. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta Līgums paliek spēkā un tā noteikumi ir saistoši Pušu tiesību pārņēmējam.
	10. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
	11. Līgums un tā pielikumi, kas ir Līguma neatņemamas sastāvdaļas, ir sastādīti divos eksemplāros latviešu valodā, katrs kopā ar pielikumu uz 11 (vienpadsmit) lapām, un izsniegts pa vienam eksemplāram katrai Pusei.
10. **Pušu rekvizīti un paraksti**

|  |  |
| --- | --- |
| Nomnieks:**VSIA “Latvijas Televīzija"**Zaķusalas krastmalā 33, Rīgā, LV-1050Vienotais reģistrācijas Nr. 40003080597Norēķinu konts: LV54HABA0001408045529AS “Swedbank”Bankas kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ivars PriedeValdes loceklis, p.p | Iznomātājs:**SIA “Kompānija NA”**Lambertu iela 9, Mārupe, LV-2167Vienotais reģistrācijas Nr.40103125338Norēķinu konts: LV46RIKO0002930154228AS “DNB banka”Bankas kods: RIKOLV2X\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Jānis UrlovskisProkūrists |